বাহুবল-নবীগঞ্জ সার্কেলের সিনিয়র সহকারী পুলিশ সুপার রাসেলুর রহমান গতকাল রাত ৮টার দিকে জানান, দুই পক্ষের মাঝে দীর্ঘদিনের বিরোধকে কেন্দ্র করে এ ঘটনা ঘটেছে। পরিস্থিতি নিয়ন্ত্রণে সেখানে অতিরিক্ত পুলিশ মোতায়েন করা হয়েছে। তিনি নিজেসহ চার পুলিশ সদস্য আহত হয়েছেন। তিনি আরো জানান, প্রতিবাদসভায় বক্তব্যের একপর্যায়ে এমপি কেয়া চৌধুরী অসুস্থ হলে তাঁকে পুলিশ পাহারায় সিলেটে পাঠানো হয়। বর্তমানে পরিস্থিতি স্বাভাবিক হয়েছে। রাত ১১টার দিকে একই কর্মকর্তা কালের কণ্ঠকে জানান, এ ঘটনায় কাউকে আটক করা হয়নি; কোনো মামলাও হয়নি।